



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA DE REVIZUIRE A DECIZIEI ETAPEI DE ÎNCADRARE**

**Nr. 511 din 20 SEPTEMBRIE 2017**

**NR. 573 din 11 OCTOMBRIE 2017**

Ca urmare a solicitării adresată de către ORAȘUL BECLEAN, cu sediul în orașul Beclean, str. Trandafirilor, nr. 2, judeţul Bistriţa-Năsăud pentru revizuirea Deciziei etapei de încadrare nr. 511**/**20.09.2017, înregistrată la Agenţia pentru Protecţia Mediului Bistriţa-Năsăud sub nr. 11.494/10.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *11.10.2017*, revizuirea D.E.Î. nr. 511/20.09.2017, emisă pentru emisă pentru proiectul: *”Drumul Gării din Beclean – Îmbunătățirea mobilității urbane a orașului Beclean”,* amplasat în intravilanul și extravilanul orașului Beclean, străzile: Gării, Parcului, Petru Maior, Ion Pop Reteganul, Crișan, Horea, Bobâlna, Codrului, Drum prin pădure, Dealul Păcii și Alee adiacentă DJ Beclean÷Figa, judeţul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

**-** *punctul 10, lit. e): "construirea drumurilor, altele decât cele prevăzute în anexa 1";*

**-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

b) justificarea proiectului: străzile / drumurile propuse pentru modernizare prezintă deteriorări (fiind improprii desfășurării traficului), unele străzi nu au trotuare sau trotuarele existente sunt în stare avansată de degradare, accesul la proprietăți se face prin sisteme improvizate, pe anumite tronsoane este prezent spațiu verde în aliniament, pistele de biciclete sunt insuficiente, lățimea unor străzi nu permite fluidizarea traficului, iar sistemele pluviale există în proporție mica pe traseele studiate.

Solicitarea de revizuire a acordului de mediu s-a făcut datorită modificărilor intervenite în structura proiectului reglementat prin D.E.Î. nr. 511/20.09.2017.

*Proiectul propus este amplasat în intravilanul și extravilanul orașului Beclean, străzile: Gării, Parcului, Petru Maior, Ion Pop Reteganul, Crișan, Horea, Bobâlna, Codrului, Drum prin pădure, Dealul Păcii și Alee adiacentă DJ Beclean÷Figa, județul Bistrița-Năsăud.*

În varianta actuală se estimează următorii indici urbanistici:

**-** suprafață teren studiat = 12.902 m, cu o lățime medie între limitele de proprietate de 14,0 m, respectiv. cca. 180.628 m2;

**-** suprafață străzi propuse pentru reabilitare (refacerea stratului de uzură) = 16.134 m2;

**-** suprafață drumuri noi (pe strat suport existent) = 3.840 m2;

**-** trotuare pavate cu blocuri de pavaj din piatră naturală = 7.135 m2;

**-** trotuare și circulații biciclete noi (pe strat suport existent) = 3.865 m2;

**-** piste biciclete - marcare cu vopsea și semnalizare specifică = 13.462 m (6.731 m **/** sens);

**-** depou-garare autobuze electrice – clădiri și anexe = 735 m2, teren = 7.698 m2;

**-** stații autobuz pentru rute interne și externe (cu refugiu acoperit, bănci de așteptare, marcaj specific) = 31 buc (593 m2);

Varianta actualizată prevede următoarele lucrări:

**A.** Investiții destinate îmbunătățirii transportului public urban de călători:

**-** achizitionarea de autobuze;

**-** construirea depoului necesar transportului public, cu infrastructura tehnică aferentă.

**-** construirea stațiilor de transport public (autobuz urban

**-** crearea sistemelor de bilete integrate pentru călători („e-bilete” sau „e-ticketing”);

**B.** Investitii destinate transportului electric și nemotorizat:

**-** achizitionarea și instalarea stațiilor de reîncărcare a automobilelor electrice și electrice hibrid;

**-** construirea **/** modernizarea **/** reabilitarea **/** extinderea pistelor **/** traseelor pentru biciclete (piste de biciclete care se executa separat față de reabilitarea străzii);

**-** construirea **/** modernizarea **/** extinderea punctuala a sistemului de iluminat public care deserveste doar aceste piste de biciclete sau pistele **/** traseele pentru biciclete și pietoni (nu și partea carosabilă;

**-** crearea sistemelor de Inchiriere de biciclete („bike-rental”/„bike-sharing” pentru echipamente și mijloace de transport - biciclete);

**-** construirea **/** modernizarea **/** extinderea de zone și trasee pietonale si semi-pietonale.

**-** construirea unor trasee pietonale, inclusiv construirea **/** modernizarea **/** extinderea trotuarelor și limitarea folosirii acestui spatiu pentru parcarea autoturismelor.

**C.** Alte investiți destinate reducerii emisiilor de CO2 în zona urbană:

**-** crearea sistemelor de management al traficului, inclusiv al sistemului de monitorizare video, precum și a altor sisteme de transport inteligente (STI);

**-** modernizarea / reabilitarea infrastructurii rutiere utilizate prioritar de transportul public de călători, în vederea reducerii emisiilor de CO2 din transport.

**-** construirea / modernizarea / reabilitarea / extinderea pistelor / traseelor pentru biciclete (piste de biciclete care se execută prin reconfigurarea străzii sau prin marcaj rutier pe drum modernizat);

**-** plantarea de aliniamente de arbori și arbuști.

***Sistemele constructive includ:***

***1.*** *Modernizare infrastructură rutieră: se propune modernizarea infrastructurii rutiere a străzilor: Codrului, Horia, Ion Pop Reteganul, Parcului și Petru Maior, în vederea susținerii transportului în comun. Lungimea aproximativă a drumurilor este de 3,6 km, lățimea benzii de 6 m, iar sistemul constructiv va fi din beton asfaltic pe o lungime de 2,7 km si asfalt pe o lungime de cca. 900 m.*

*Amplasamentul investiției este alcătuit din infrastructura străzilor: Petru Maior, Parcului, Bobâlna, Codrului, Horia, Ion Pop Reteganul, Crișan, Drum prin Pădure, Dealul Păcii și Alee adiacentă DJ Beclean-Figa.*

*Se va reface și sistemul de colectare al apelor pluviale, sistemul de iluminat și se va monta un sistem de monitorizare auto.*

*Pentru accesul pe teren a riveranilor se vor amplasa podețe din beton, în dreptul parcărilor și garajelor (cu lățime minimă de 3,5 m) și în dreptul acceselor pietonale (cu lățime minimă de 1,5 m);*

***2.*** *Realizare Zonă Pietonală: se propune realizarea unei zone pietonale în suprafață de cca. 6.500 m2, amplasată astfel: strada Gării – cu destinație de zonă pietonală integral și pe străzile Parcului, inclusiv împrejurimile Pieței Agroalimentare - parțial pietonal.*

*Pentru zona pietonala sunt prevăzute: pavare cu prefabricate din beton, amplasare de sisteme de iluminat si supraveghere video, sisteme de alimentare cu apă potabilă (cișmele), mobilier stradal, plantare de arbori si vegetatie adecvată, pastile betonate pentru amplasare de chioșcuri pentru comerț alimentar sau alte categorii.*

***3.*** *Trotuar pietonal: se propune realizarea trotuarelor aferente străzilor: Horia, Codrului, Bobâlna 1, Gării, Parcului, Petru Maior, Ion Pop Reteganul, exceptând zonele care fac obiectul realizării unei zone pietonale.*

*Trotuarele vor avea o lățime de min. 1 m.*

*Pentru realizarea trotuarelor se va tine seama de sistemul de colectare a apelor pluviale, în dreptul locuințelor (șanțuri de colectare), de pasarelele de acces auto și pietonal. Finisajul se va realiza cu pavele din beton precomprimat, iar acolo unde situația o impune, se va turna trotuar din beton asfaltic sau mixturi asfaltice.*

***4.*** *Traseu biciclete:*

*Pista de biciclete urmeaza a se amplasa de-a lungul străzilor: Aleea adiacentă DJ172 Beclean - Figa, Dealul Păcii, Drum prin Pădure, Horia, Codrului, Bobâlna, Gării, Parcului, Petru Maior, I.P.Reteganul, Crișan. Lungimea aproximativa a pistei de biciclete este de 6.731 m. Infrastructura se va realiza din strat suport de piatra sparta, strat de binder si strat de asfalt. Pista de biciclete va fi prevazută cu sistem de iluminat pe 4.320 m.*

***5.*** *Constructie Garaj-Depou:*

Se propune o construcție metalică cu suprafața Sc=735 mp, prevăzută cu atelier de spălătorie în suprafață de 112,4 m2, cu un post de spălare, statie de încărcare electrică, garaj pentru autobuzele cu alimentare electrică în suprafață de 369,15 m2. Constucția se va amplasa pe strada Codrului, suprafața totală a amplasamentului propus este de 7. 698 m2. Depoul va deservi pentru început, un numar de 5 autobuze electrice, urmând ca numărul acestora crească funcție de necesitătile de transport public ale orașului și legăturilor cu localitățile învecinate: Coldău, Valea Viilor, Băile Figa, etc.

*Străzile propuse pentru dezvoltarea transportului electric, de călători (autobuze cu rute interne sau externe) sau lent (biciclete), înconjoară circular orașul, legând atât cartiere dezvoltate sau în curs de dezvoltare ale orașului, cât și obiective de mare interes ale localitatilor invecinate*;

***6.*** *Stații de închiriere biciclete:*

*Statiile de închiriere biciclete se vor executa din construcții de tip container, amplasate pe platforme de beton. Stațiile vor fi prevăzute cu rastele de biciclete și sistem de paza, dar și cu sistem de tip dispecerat. Se propun 3 astfel de statii, amplasate în zonele: Gară, Zona de agrement Primărie - Piața Mare, fiecare astfel de stație având o capacitate minimă de 15 de biciclete.*

*Deoarece iluminatul nu este asigurat pe întregul traseu al pistei pentru biciclete, acesta se va realiza prin intermediul lampadarelor, pe următoarele tronsone ale pistei:*

***-*** *pe Aleea Adiacentă DJ Beclean – Figa (1971 m), se vor monta de 64 lampadare*

***-*** *pe strada Dealul Pacii (435 m), se vor monta de 22 lampadare*

***-*** *pe Drumul prin padure (227 m), se vor monta de 15 lampadare*

***-*** *pe strada Bobalna – tronson 2 (413 m), se vor monta de 22 lampadare*

***-*** *pe strada Aleea Garii (314 m), se vor monta de 16 lampadare*

***-*** *pe strada Petru Maior (960 m), se vor monta de 48 lampadare;*

***7.*** *Dotări și semnalizare rutiera*

*Pe traseu se vor monta indicatoare de circulație, de avertizare pentru reglementarea priorităților pe sectoare și de orientare.*

*Amenajare de spatii si verzi si plantare de arbori.*

*Asigurarea de spații verzi se va face în aliniament și plantarea de arbori maturi, acolo unde spațiul permite. Se va realiza o rețea de irigare a acestuia.*

*c) se asigură utilităţi (alimentare cu apă, alimentare cu energie electrică) pentru spălătoria auto și punctele unde sunt necesare;*

*d) proiectul este situat în arie dens populată, dar realizarea investiției va determina reducerea poluării în orașul Beclean;*

*e) în zonă se desfăşoară activităţi de prestări servicii, industriale, mare parte este zonă de locuințe colective și industriale, dar efectul cumulativ al acestora nu este semnificativ;*

*f) nu se utilizează substanţe periculoase pentru realizarea proiectului și pentru funcţionarea activității;*

*g) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate;*

*i) sterilul rezultat va fi folosit pentru lucrări de refacere a mediului;*

*j) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*k) se utilizează resurse naturale regenerabile;*

*l) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*m) pe parcursul derulării procedurii de mediu, anunțurile publice au fost mediatizate prin: afişare la sediul Primăriei orașului Beclean, publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, completată cu modificări prin Legea 49/2011 cu modificările și completările ulterioare ÷ amplasament în afara ariilor naturale protejate.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Perimetrul temporar de exploatare va fi delimitat prin bornare şi va fi inscripţionat.*

*3. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Se vor asigura condiţii de umectare a căilor de acces în scopul prevenirii poluării atmosferei cu pulberi de praf.*

*7. Se vor lua măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite.*

*8. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*9. Se interzice spălarea utilajelor şi a mijloacelor de transport în albia sau pe malurile cursului de apă. Se interzice alimentarea cu carburanţi şi lubrefianţi a mijloacelor auto şi a utilajelor în perimetrul balastierei.*

*10. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*11. Pentru desfășurarea activității de extracţie de agregate titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Georgeta Cosma